Document ID: /roh_data/filtered/fineweb-2-filterrobots_roh.jsonl.gz/70310

E tuttina mussan differents studis e statisticas che la branscha da finanzas è anc adina en maun dals umens, che 30% da las dunnas èn dependentas finanzialmain da lur partenari, che bunamain 15% da las dunnas tranter 30 e 39 onns n’han betg in agen conto e che dunnas èn pertutgadas dubel uschè savens sco umens da povradad suenter la pensiun.
En questa Marella mussain nus cun agid da l’istoricra Regine Wecker e la sociologa Katja Rost che l’independenza finanziala da las dunnas en Svizra è anc fitg giuvna e che rollas socialas sa midan be plaun plaunet. Ma oravant tut mussain nus cun agid da l’experta da finanzas e l'influenzadra Corinne Brecher co ch’ins fa urden cun sias finanzas; dal budget sur il provediment da vegliadetgna enfin a la cumpra da l’emprima aczia. E quai è natiralmain era interessant per umens.
Agid da finanzas
Co far in budget? Cun agid da quests musters na va nagut en emblidanza:
Co guardi ora cun mia AVS? Cun quest formular survegn ins la survista per posta
Quant auta vegn ad esser mia renta?